CELEX: 32012R1204
Language: sl
Date: 2012-12-14 00:00:00
Title: Izvedbena uredba Komisije (EU) št. 1204/2012 z dne 14. decembra 2012 o odobritvi sprememb specifikacije za ime, registrirano v registru zaščitenih označb porekla in zaščitenih geografskih označb (Castelmagno (ZOP))

15.12.2012   
            
            
               SL
            
            
               Uradni list Evropske unije
            
            
               L 347/8
            
         IZVEDBENA UREDBA KOMISIJE (EU) št. 1204/2012
   z dne 14. decembra 2012
   o odobritvi sprememb specifikacije za ime, registrirano v registru zaščitenih označb porekla in zaščitenih geografskih označb (Castelmagno (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1), zlasti člena 9(2) Uredbe,
   ob upoštevanju naslednjega:
   
               (1)
            
            
               V skladu s členom 6(2) Uredbe (ES) št. 510/2006 in z uporabo člena 17(2) navedene uredbe je bil zahtevek Italije za odobritev sprememb specifikacije za ime „Castelmagno“ objavljen v Uradnem listu Evropske unije
                   (2).
            
         
               (2)
            
            
               Luksemburg je Komisiji uradno sporočil ugovor v skladu s členom 7(3)(a) Uredbe (ES) št. 510/2006.
            
         
               (3)
            
            
               Komisija je v dopisu z dne 23. septembra 2010 zainteresirani strani povabila, da se ustrezno posvetujeta. V roku šestih mesecev med zainteresiranima stranema ni prišlo do dogovora. Vendar je Luksemburg svoj ugovor umaknil z dopisom z dne 2. avgusta 2012 –
            
         SPREJELA NASLEDNJO UREDBO:
   Člen 1
   Spremembe specifikacije, objavljene v Uradnem listu Evropske unije z dne 24. decembra 2009 v zvezi z imenom iz Priloge k tej uredbi, se odobrijo.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 14. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 93, 31.3.2006, str. 12.
   
      (2)  UL C 320, 24.12.2009, str. 27.
   
      PRILOGA
      Kmetijski proizvodi za prehrano ljudi, našteti v Prilogi I k Pogodbi:
      
         Skupina 1.3.   Siri
      
      ITALIJA
      Castelmagno (ZOP)